Twee verdrink by luukse spaTwee studente het Dinsdagaand in die swembad van ŉ luukse hotel en spa in Broederstroom, Noordwes, verdrink. (Foto: Verskaf / Hems) Twee studente het Dinsdagaand in die swembad van ŉ luukse hotel en spa in Broederstroom, Noordwes, verdrink. Brig. Sabata Mokgwabone, polisiewoordvoerder, sê die man (21) en vrou (19) was glo deel van ’n groep van 23 studente van die Orbit Leadership College in Mogwase (naby Sun City) wat ŉ opleidingsprogram bygewoon het. “Die twee het die kroeggedeelte glo om 20:00 verlaat en is na die swembad. ŉ Veiligheidswag het hul lewelose liggame omstreeks 21:00 in die swembad ontdek.” Leandre Spies, woordvoerder vir Hartbeespoort Emergency Medical Services (Hems), sê hulle het met by aankoms op die toneel saam met die nooddiensorganisasie Strategic Response and Rescue Unit (SRU) noodbehandeling toegepas om die man en vrou by te bring, maar hulle is op die toneel dood verklaar. Mokgwabone sê die polisie is nou met ŉ geregtelike doodsondersoek besig. Maroela Media het die hotel en spa om kommentaar genader, maar nog geen terugvoer ontvang nie. ŉ Personeellid wat die foon geantwoord het, het aangevoer dat hy geen kennis van so ŉ voorval dra nie.